Segona condemna a Interior per vulnerar el dret de manifestació
Enviat el 2007-09-06 13:28:52 per Assegudes per l\’habitatge digne

 El Tribunal Superior de Justicia de Catalunya ha dictat una segona
resolució condemnatòria contra la Direcció General de Seguretat
Ciutadana de Barcelona, depenent de la Conselleria d’Interior, per
vulnerar el dret de manifestació el passat 24 de març de 2007 en la
manifestació pel Dret a l’habitatge convocada per VdeVivienda.

El tribunal recorda la importància del dret de manifestació reconegut
a l’art 21 de la Constitució: “es en la práctica uno de los pocos
medios de los que disponen los grupos sociales para poder expresar
públicamente sus ideas y reivindicaciones”. I en la mateixa sentència
afegeix: “El notorio retraso en la notificción de una modificacion
sustancial del recorrido originariamente previsto por los convocantes
para el discurrir de la manifestación y la alteración de su horario ha
de considerarse lesivo no sólo del derecho de manifestación sino que
al cerrar de facto – baste recordar que se produjo vía fax a las
15.24h de la víspera viernes, al día previsto para manifestación,
sábado y como tal inhábil – el acceso a la intervención revisora de
esta jurisdicción (…) resultó también lesivo del derecho a la tutela
judicial efectiva que a todos reconoce el art 24 de la Constitución
española.”
 
En aquesta ocasió, el tribunal condemna a costes a Interior pel greu
fet de reincidir en la vulneració d’un dret fonamental recollit en la
Constitució. Així, la sentència imposa les costes del procediment a
l’adminisrtració “por su notoria temeridad al sostener su oposición al
presente recurso siendo por ella conocida la sentada doctrina de esta
sala” recordant l’anterior cas de manifestació del passat 30 de
setembre de 2006. També en aquesta ocasió, fiscalia demanava la
condemna de l’administració per considerar que hi va haver: “ánimo
entorpecedor e impeditivo del derecho a la tutela judicial por parte
de la administración”.
 
L’administració pública, a més de vulnerar sistemàticament el dret a
l’habitatge, vulnera sistemàticament altres drets fonamentals com són
el de manifestació i el de la tutela judicial, tots ells reconeguts a
la Constitució. VdeVivenda seguirà manifestant-se per exigir que els
drets fonamentals es facin efectius i siguin respectats. La propera
convocatòria serà la mobilització del proper 6 d’octubre pel dret a
l’habitatge, a les 19h a Pça St. Jaume.
 
Exigim que es deixi de vulnerar el dret de manifestació, que es
revisin els criteris d’actuació dels mossos d’esquadra i que es
depurin les responsabilitats oportunes, com hauria de ser la dimissió
del Director de la Direcció General de Seguretat Ciutadana.
 
Tel. de contacte amb premsa: 610 920 253
 
Recordem el comunicat que vem enviar per l’anterior condemna a Interior:
 
El TSJC condemna a Interior per vulnerar el dret de manifestació
El Tribunal Superior de Justicia de Catalunya ha dictat resolució
condemnatòria contra la Direcció General de Seguretat Ciutadana de
Barcelona, depenent de la Conselleria d’Interior, per vulnerar el dret
de manifestació el passat 30 de setembre de 2006 en la manifestació
pel Dret a l’habitatge convocada per VdeVivienda.
 
El passat 30 de setembre de 2006 10.000 persones van manifestar-se a
Barcelona per exigir que es faci efectiu el dret a l’habitatge.
Aquesta manifestació es va poder realitzar malgrat els greus obstacles
i les il•legalitats comeses per la Direcció General de Seguretat
Ciutadana. El col•lectiu organitzador i convocant d’aquesta
manifestació, VdeVivienda, havia dedicat mesos d’esforç en la difusió
de la convocatòria i havia notificat el recorregut de la manifestació
seguint els terminis i requisits vigents. La manifestació havia estat
notificada amb més de 15 dies d’antelació i les autoritats disposen de
72 hores per respondre amb propostes de modificació de recorregut,
sempre que aquestes estiguin justificades. Però no hi va haver cap
resposta i, per tant, davant del silenci administratiu, la
manifestació, a tots els efectes, era legal i el seu recorregut estava
autoritzat.
 
En canvi, en data 29 de setembre de 2006 el Director de la Direcció
General de Seguretat Ciutadana, el Sr. Jordí Samsó, va dictar acord de
modificació de l’itinerari de la manifestació convocada. Aquesta
resolució fou notificada a una de les persones signants de la
convocatòria en la mateixa nit del 29 de setembre de 2006, poques
hores abans de l’inici de la manifestació i totalment fora de termini.
Aquesta resolució, a més de ser il•legal i vulnerar el dret de
manifestació, va generar greus problemes als convocants: els Mossos
d’Esquadra van impedir el pas per una part del recorregut, obligant a
una manifestació de milers de persones a baixar i pujar per Via
Laietana i, per tant, generant una gran confusió, ja que de cop la
capçalera coincidia amb la cua de la manifestació i els organitzadors
van haver de fer grans esforços per explicar a la gent que havien de
fer mitja volta. A més, aquesta resolució, feta la nit d’un divendres,
va deixar en greu indefensió als convocants, ja que, malgrat que
aquests tenien la raó legal, no van poder recòrrer al Tribunal
Superior de Justícia donat que tanca durant tot el cap de setmana.
 
Considerant que és intolerable la sistemàtica vulneració del dret de
manifestació que es dona a la ciutat de Barcelona, VdeVivienda va
decidir interposar un recurs al TSJC. Davant aquest recurs, fiscalia
també va demanar condemna en el que considerava una extralimitació i
un abús de poder del Departament d’Interiror.
Gairabé un any després, el TSJC ha donat la raó al col•lectiu i ha
confirmat la vulneració del dret de manifestació. Ara el col•lectiu es
planteja reclamar danys i perjudicis i quedem a l’espera de que el
TSJC resolgui un segon recurs presentat per VdeVivienda, ja que la
Direcció General de Seguretat va repetir exactament la mateixa
actuació il•legal en ocasió de la manifestació del passat 24 de març
de 2007, convocada tambe pel Dret a l’habitatge.
 
Amb aquestes actuacions judicials, VdeVivienda es suma a la denúncia
que nombrosos col•lectius i moviments socials estan fent en els
darrers mesos: que la Conselleria d’Interior està optant cada cop més
per vulnerar i impedir el dret fonamental de manifestació, arribant a
extrems com el de la manifestació del passat 17 de juny, convocada per
nombrosos col•lectius precisament per exigir el Dret de manifestació i
segrestada pels Mossos d’esquadra durant hores a plaça Catalunya sense
cap justificació.
 
Les administracions polítiques vulneren sistemàticament el dret de
manifestació, igual que ho fan amb el dret a l’habitatge. I quan les
admnistracions incumpleixen sistemàticament la seva pròpia legalitat,
queda en mans de la ciutadania fer efectius els drets.
No pararem de manifestar-nos, igual que no pararem fins a fer efectiu
el dret a l’habitatge.
El proper 6 d’octubre, data de la propera mobilització pel Dret a
l’habitatge, ens farem escoltar!